text: نئی دہلی،29مئی ، ملک بھر کے گاؤں میں بیت الخلاء کے استعمال کو فروغ دینے کیلئے پینے کے پانی اور صفائی ستھرائی کی وزارت‘‘ دروازہ بند’’ نامی ایک نئی جارحانہ مہم لے کر آئی ہے۔ اس نئی مہم کی شروعات کل یعنی 30مئی 2017 کو ہوگی۔ کل ممبئی میں رسمی لانچ تقریب میں اس مہم کی قیادت کرنے والے مثالی فلم اداکار امیتھابھ بچن کے ساتھ پینے کے پانی اور صفائی ستھرائی کے مرکزی وزیرجناب نریندر سنگھ تومر، مہاراشٹر کے وزیراعلیٰ جناب دیویندرفڑنویس، پینے کے پانی اور صفائی ستھرائی کی وزارت کے سکریٹری کے علاوہ دیگر معزز شخصیات موجود رہیں گی۔ اس موقع پر ریاست مہاراشٹر میں بہترین کار کردگی دکھانے والے عملے کو ایوارڈ سےبھی نوازا جائےگا۔